HTECH เท65ล้าน ขยายลงทุนต่างประเทศ
HTECH&nbsp; ทุ่ม 65 ล้านบาท ขยายลงทุนต่างประเทศ ผลิตและจำหน่ายเครื่องมือตัด เเละชิ้นส่วนเครื่องจักรต่างๆ
3 ส.ค. 2553

HTECH  ทุ่ม 65 ล้านบาท ขยายลงทุนต่างประเทศ ผลิตและจำหน่ายเครื่องมือตัด เเละชิ้นส่วนเครื่องจักรต่างๆ
บริษัท แฮลเซี่ยน เทคโนโลยี่ (HTECH) เปิดเผยว่า คณะกรรมการมีมติให้บริษัทร่วมลงทุนกับนักธุรกิจชาวสิงคโปร์และฟิลิปินส์จัดตั้งบริษัทชื่อ     Halcyon Philippines Co., Ltd. (HP)โดยบริษัทจะใช้เงินลงทุนไม่เกิน 65 ล้านบาท ในการถือหุ้นสัดส่วน 65% ของทุนจดทะเบียนไม่เกิน 100 ล้านบาท  เพื่อผลิตและจำหน่ายเครื่องมือตัด (Cutting Tools) ที่ เป็น PCD, CBN, Carbide และ natural diamond รวมถึง Jig &amp; Fixture และชิ้นส่วนเครื่องจักรต่างๆ
สำหรับผู้ร่วมทุนชาวสิงคโปร์ชื่อ นายต๊อก ชี ชวน จะถือหุ้นใน HP สัดส่วน 24% ปัจจุบัน เป็นผู้ถือหุ้นใหญ่ของ ATEK Precision Tools Co. (ATEK) ในประเทศฟิลิปปินส์ ดำเนินธุรกิจเป็นผู้แทนจำหน่าย เครื่องมือตัดคาร์ไบด์ จากประเทศจีน ซึ่งมีขอบเขตการจำหน่ายในประเทศฟิลิปปินส์ และ นายฮามิลคาร์ อาซาเรียส (ชาวฟิลิปปินส์) ถือหุ้น จำนวน 11% ปัจจุบันเป็นผู้ถือหุ้นใหญ่ในFDM Supply Tools (FDM) ประเทศฟิลิปปินส์  ดำเนินธุรกิจเป็นผู้แทน จำหน่ายเครื่องมือตัด ที่ทำจากเพชรสังเคราะห์ (PCD) จาก HTECH ในประเทศฟิลิปปินส์
"เงื่อนไขที่สำคัญในการร่วมทุน    HP จะจ่ายค่าความนิยมและค่าแฟรนไชส์ให้กับ ATEK/FDM  เพื่อแลกกับการโอนลูกค้าในประเทศฟิลิปปินส์ทั้งหมด ให้กับ HP  และเมื่อ HP จัดตั้งบริษัทอย่างเป็นทางการแล้ว  FDM จะปิดตัวลง ทำให้ HP จะครอบคลุมตลาดในประเทศฟิลิปปินส์ จีน และ ไต้หวัน"
นอกจากนี้ คณะกรรมการได้อนุมัติให้บริษัทจ่ายเงินปันผลระหว่างกาล ในอัตราหุ้นละ 0.09 บาท คิดเป็นเงินทั้งสิ้น 21.6 ล้านบาท ให้แก่ผู้ถือหุ้นที่มีชื่อในสมุดทะเบียนในวันที่ 18 ส.ค. และกำหนดจ่ายเงินวันที่ 1 ก.ย.2553
ด้านผลการดำเนินงานงวดไตรมาส 2 ปีนี้กำไรสุทธิ 29.41 ล้านบาท คิดเป็นกำไรหุ้นละ 0.12 บาท   เพิ่มขึ้น 143%  จากจำนวน 12.09 ล้านบาทหรือ 0.05 บาทในช่วงเดียวกันปีก่อน และรวม 6 เดือนแรกปีนี้ กำไรสุทธิ     52.24 ล้านบาท คิดเป็นกำไรเท่ากับ 0.22 บาทต่อหุ้น    19.19 ล้านบาทหรือ 0.10บาท ขยายตัว 172% สาเหตุหลักมาจากยอดขายเพิ่มขึ้นและต้นทุนขายลดลง ส่งผลให้กำไรขั้นต้นเพิ่มขึ้นจาก36.99% ในไตรมาส 2ปี2552 เป็น 42.72% ในไตรมาส 2ปี2553 หรือ เพิ่มขึ้น 5.73%
ล่าสุดราคาหุ้น HTECH  ปรับตัวขึ้น 0.26 บาทหรือ 8.23%  ซื้อขายบริเวณ 3.42 บาท รับข่าวกำไรโตขึ้นมาก และอัตราผลตอบแทนเงินปันผล 2.63%